Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Fővárosi Bírósághoz keresettel élt. A bíróság az 1992. évi XXXII. törvény 14. § c) pontjára hivatkozással az iratokat a
Paragraph Index: 870

Fővárosi Bírósághoz keresettel élt. A bíróság az 1992. évi XXXII. törvény 14. § c) pontjára hivatkozással az iratokat a Fővárosi Bíróság Katonai Tanácsának küldte meg az előzetes bizonyítás lefolytatása céljából. Az ügyben született elutasító végzés ellen panaszos fellebbezést jelentett be, melyet a Katonai Főügyészség is alaposnak talált, s ezért a végzés megváltoztatását indítványozta. A Legfelsőbb Bíróság a végzést megváltoztatta, s 1997. május 15. napján kelt végzésével úgy döntött: hogy panaszos férje halálának kétséget kizáró oka a magyar hatóság szándékos közreműködése volt. A beterjesztett közigazgatási iratokat a Fővárosi Bíróság 1997. szeptember 2. napján küldte vissza OKKH-nak, azonban az iratok között a Legfelsőbb Bíróság említett döntését tartalmazó végzése nem volt található. E döntésről OKKH csak panaszos képviselőjétől szerzett tudomást, aki a végzést fénymásolatban 1997. október 28. napján küldte meg a Hivatalnak. Az országgyűlési biztos általános helyettesének vizsgálata feltárta, hogy panaszos ügye a hatályos jogszabályok rendelkezései szerint 1997. október 28. napján folyamatban lévő ügynek volt tekinthető, ezért a kárpótlás összegének

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes